**ZÁPIS č. 12**

**Z RIADNEHO ZASADNUTIA SPRÁVNEJ RADY TASR**

**13. decembra 2022 so začiatkom o 15.00 h**

**Prítomní členovia Správnej rady:** Jozef Bednár, Ladislav Mikuš, Alena Mezeiová, Peter Mestický

**Ospravedlnení:** Jozef Tuhovčák

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Spoločný grantový projekt TASR, ČTK a rakúskej agentúry APA**
2. **Rôzne**

**UZNESENIE č. 01/13/12/2022:**

Členovia SR TASR schválili program zasadnutia:

ZA: J. Bednár PROTI: 0 ZDRŽAL SA: 0

L. Mikuš

P. Mestický

A. Mezeiová

Uznesenie bolo schválené.

1. **Spoločný grantový projekt TASR, ČTK a rakúskej agentúry APA**

Ako uviedol V. Puchala, TASR je aktívne v medzinárodných projektoch z prostriedkov EÚ, pokladá ich za dôležitý prvok tvorby rozpočtu agentúry.

Cieľom medzinárodného projektu TASR, ČTK a rakúskej agentúry APA je vytvoriť model efektívnej spolupráce pri príprave a vzájomnom šírení informácií z troch rôznych prostredí, na ktorých dané agentúry pôsobia. Komparáciou pohľadov, politík a dobrej praxe šíriť informovanosť o tom, ako sa s témami pracujú jednotlivé krajiny. Takáto vzájomná informovanosť môže byť nielen inšpiratívna, ale môže iniciovať diskusiu o téme či následný legislatívny proces. Témou projektu je zelená ekonomika.

Zámerom je zostaviť tímy riadiacich pracovníkov, autorov, editorov a doplňujúceho technického a administratívneho zázemia vo všetkých troch agentúrach tak, aby došlo k efektívnej spolupráci na časovom úseku dvoch rokov vo všetkých rovinách projektu.

Informácie budú vzájomne prekladané a sústreďované na vyčlenených platformách. Každá zo strán vytvorí na svojej vyčlenenej webovej stránke zastrešujúcu sekciu, nazvanú **Udržateľné písanie o udržateľnej Európe** (Sustainable Reporting on Sustainable Europe).

ČTK zriadi jednu rubriku s týmto názvom v sekcii Špeciál na webe ceskenoviny.cz, TASR bude informácie triediť na weby teraz.sk, skolske.sk a webmagazin.sk a APA na [apa.at](http://apa.at), [science.apa.at](http://science.apa.at) a stránku [newsdesk.apa.at](http://newsdesk.apa.at/).

Na každom z týchto webov sa bude zhromažďovať odfiltrované spravodajstvo týkajúce sa stanovených tém, triedené podľa kľúčových slov a vybrané a preposlané partnerským stranám ČTK, TASR, APA. Takto vznikne základný balík servisu v češtine, slovenčine a nemčine, ktorý budú agentúry navzájom zdieľať. Súčasťou projektu sú televízny diskusné relácie, súťaž pre školy i výmena redaktorov v rámci stáží v jednotlivých agentúrach. Príjmy projektu by významným spôsobom pomohli TASR v tvorbe rozpočtu na budúci rok, keďže podpora od štátu je historicky najnižšia za uplynulých 10 rokov.

Členovia SR TASR v diskusii ocenili , že agentúra participuje na medzinárodných projektoch a hľadá nové možnosti financovania. Členovia vzali materiál na vedomie.

1. **Rôzne**

Členovia Správnej rady TASR sa dohodli na najbližších termínoch zasadnutí v roku 2023:

24/1, 28/2, 21/3, 18/4, 23/5, 20/6.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava, 13. decembra 2022

Zapísal:

Jozef Bednár v.r.